Miro Gavran

**Miro Gavran** (Gornja Trnava, 1961. - ) hrvatski dramatičar, romanopisac, pripovjedač i pisac za mlade. 

Najizvođeniji je suvremeni hrvatski dramatičar u zemlji i inozemstvu u proteklih petnaestak godina. 
Djela su mu prevedena na 25 jezika.

Dosad je imao više od 130 kazališnih premijera širom svijeta, počev od Zagreba, Rotterdama, Maribora, Washingtona, Pariza, Krakova, i Sofije pa sve do Bombaja, Buenos Airesa, Ljubljane, Pečuha, Bratislave, Waterforda, Atene, Sarajeva, Novoga Sada, Podgorice, Mostara, Beča, Budimpešte, Bautzena, Tirane....
Njegove predstave vidjelo je više od milijun i pol gledatelja.

Jedini je živući pisac u Europi koji ima kazališni festival njemu posvećen, na kome se igraju isključivo predstave nastale prema njegovim tekstovima, a koji od 2003. godine djeluje u Slovačkoj pod nazivom **Gavranfest**.

Među njegovim kazališnim tekstovima ističu se drame: *Kreontova Antigona*, *Noć bogova*, *Ljubavi Georgea Washingtona*, *Čehov je Tolstoju rekao zbogom*, *Najduži dan Marije Terezije*, *Kraljevi i konjušari*, *Shakespeare i Elizabeta*, *Pacijent doktora Freuda*, *Muž moje žene*, *Kad umire glumac*, *Zaboravi Hollywood*, *Sve o ženama*, *Vozači za sva vremena*, *Hotel Babilon*, *[[Kako ubiti predsjednika]]*, *Zabranjeno smijanje,* i *Nora danas*.

Dobio je dvadesetak književnih i kazališnih nagrada u zemlji i inozemstvu, a među njima i nagradu Central European Time(1999.), koja se dodjeljuje najboljim srednjoeuropskim piscima za cjelokupan opus, te nagradu Europski krug (2003.)za afirmaciju europskih vrijednosti u književnim tekstovima.

Usto je trostruki dobitnik Nagrada za dramsko djelo Marin Držić Hrvatskog ministarstva kulture za tekstove Kad umire glumac, Zabranjeno smijanje, i Nora danas.

Diplomirao je dramaturgiju na Akademiji za kazalište, film i televiziju u Zagrebu.
Djelovao je kao dramaturg i ravnatelj Teatra &TD,u kome je 1990. pokrenuo scenu "Suvremena hrvatska drama".
Idejni je začetnik i glavni urednik književnog časopisa Plima (1993.-1996.).

Bio je pokretač i stalni pisac Epilog Teatra (1995.- 2001.), a potom sa svojom suprugom glumicom Mladenom Gavran pokreće Teatar GAVRAN (2002.).

Objavio je sedam romana: *Zaboravljeni sin*, *Kako smo lomili noge*, *Klara*, *Margita*, *Judita*, *Krstitelj* i *Poncije Pilat*.

Napisao je i filmski scenarij *Djed i baka se rastaju*.

Za mlade čitatelje je napisao osam knjiga: *Svašta u mojoj glavi*, *Kako je tata osvojio mamu*, *Zaljubljen do ušiju*, *Oproštajno pismo*, *Sretni dani*, *Igrokazi s glavom i repom*, *Pokušaj zaboraviti* i *Profesorica iz snova*.

Njegovi kazališni i prozni tekstovi uvršteni su u brojne antologije i hrestomatije u zemlji i inozemstvu, a njegovo djelo proučava se na sveučilištima diljem svijeta.

U veljači 2005. godine sarajevska sveučilišna profesorica Gordana Muzaferija objavila je monografsku knjigu *Kazališne igre Mire Gavrana* u kojoj je na tri stotine stranica analizirala trideset četiri Gavranova teksta pisana za kazalište.

Gavran je, počev od 1990., vodio preko trideset škola dramskog pisanja.

Posljednjih trinaest godina živi i radi kao profesionalni pisac u Zagrebu.

## Bibliografija

### Romani

* Zaboravljeni sin
* Kako smo lomili noge
* Klara
* Margita ili putovanje u prošli život
* Judita
* Krstitelj
* Poncije Pilat
* Jedini svjedok ljepote
* Kafkin prijatelj
* zbirka kratkih priča Mali neobični ljudi

### Knjige za djecu i mlade

* Svašta u mojoj glavi
* Kako je tata osvojio mamu
* Zaljubljen do ušiju
* Sretni dani
* Oproštajno pismo
* Igrokazi s glavom i repom
* Pokušaj zaboraviti
* Profesorica iz snova

### Drame
* *1983. Creon's Antigone*
* *1986. Night of the Gods*
* *1988. George Washington's loves*
* *1989. Chekhov says good-bye to Tolstoy*
* *1990. Royalty and rogues*
* *1991. My wife's husband*
* *1993. Dr. Freud's patient*
* *1994. Shakespeare and Elizabeth*
* *1995. Death of an actor*
* *1997. Forget Hollywood*
* *2000. All about women*
* *2003. How to kill the president*
* *2005. Nora in our time*
* *2006. All about men*
* *2007. Parallel worlds*
* *2008. [[Tajna Grete Garbo]]*
* *2009. The craziest show in the world*
* *2011. Couples*
* *2012. [[Lutka (drama)|Lutka]]*

## Povezano
* Gavranfest, kazališni festival na kojem se igraju Gavranova djela

## Vanjske veze

*